Emlékeztető

Készült

az Eötvös Loránd Tudományegyetem

Egyetemi Kreditátviteli Bizottságának

2018. február 2-án tartott üléséről

Helye: Tanári Klub (Budapest, Szerb u. 21-23.)

Megjelentek

Cseszregi Tamás igazgató, elnök, Zentai László rektorhelyettes, Bihari Zsuzsanna hivatalvezető (ÁJK), Horváth Krisztina dékánhelyettes (BTK), Márkus Eszter dékánhelyettes (BGGYK), Krebsz Anna dékánhelyettes (IK), Szivák Judit dékánhelyettes (PPK), Szabari Veronika dékánhelyettes (TÁTK), Csíkos Csaba dékánhelyettes (TÓK), Horváth Erzsébet dékánhelyettes (TTK), Badinszky Áron (EHÖK), Szabó Katalin (EDÖK), Takó Ferenc irodavezető (NSI)

Cseszregi Tamás ismertette a **napirendi pontok**at.

1. Problémák és jó gyakorlatok a mobilitási programok keretében felmerülő kreditelismerés kapcsán
2. Javaslat az SzMR EKB-t érintő rendelkezésének módosítására
3. Egyebek

Az **1. napirendi pont** keretében Cseszregi Tamás elmondta, hogy a Magyar Rektori Konferencia a mobilitási programok keretében külföldön töltött szemeszter és a kreditelismertetési rendszer problematikájának áttekintése, valamint a helyzeten javító megoldások megtalálása érdekében munkacsoportot hívott össze. A munkacsoport részéről megkeresés érkezett, hogy az alakuló ülést megelőzően minden intézmény gyűjtse össze a kreditelismerés során felmerülő problémákat, valamint a meglévő jó gyakorlatokat.

A Bizottság tagjai a helyzet általános és rövid áttekintése után abban állapodtak meg, hogy mind a meglévő kari gyakorlatot, mind az általuk tapasztalt problémákat, illetve felvetéseket írásban fogják megküldeni az Oktatási Igazgatóságnak.

A **2. napirendi pont** keretében előterjesztett SzMR-módosítási javaslatot a tagok egyhangúlag, tartózkodás és ellenszavazat nélkül támogatták.

Az **Egyebekben** észrevétel, hozzászólás nem érkezett, ezek után Cseszregi Tamás megköszönte az aktív közreműködést, és az ülést bezárta.

Budapest, 2018. február 2.

dr. Cseszregi Tamás

oktatási igazgató